
Forretningsbetingelser 


Sorteret Magasinpost 


postnord 


Generelle oplysninger 


Forretningsbetingelserne gælder for forsendelse af 
Sorteret Magasinpost. I tillæg til forretningsbetin- 
gelserne gælder reglerne i postloven med tilhørende 
bestemmelser, jf. lov nr. 1536 af 21. december 2010 
med senere ændringer. Forretningsbetingelserne 
gælder for forsendelser, der indleveres til postbefor- 
dring den 1. januar 2022 og senere. 


Derudover gælder PostNords Vejledning til Magasin- 
post, der kan findes på www.postnord.dk. 


Post Danmark (herefter benævnt ”PostNord”) om- 
deler Sorteret Magasinpost på alle hverdage. 


Ved hverdage forstås i det følgende mandag til fre- 
dag, ekskl. helligdage og undtagen den 5. juni 
(Grundlovsdag), den 24. december og mellemdage 
godkendt af Trafik-, Bygge- og Boligstyrelsen, med- 
mindre andet udtrykkeligt er angivet. Mellemdage 
er enkelthverdage, der falder mellem søn- og hellig- 
dage samt officielle fridage. 


Oversigt over omdelingsperioder og ændringer i for- 
bindelse med helligdage findes i PostNords omde- 


lingskalender som findes på www.postnord.dk/pro- 


duktinformation. 


Der foretages ikke indsamling/omdeling af forsen- 
delser den 31. december 2022. 


1.0 Sorteret Magasinpost 
1.1 Definition 


Sorteret Magasinpost er adresserede forsendelser 
med et ensartet trykt indhold, f.eks. kataloger, bro- 
churer, blade eller lignende. 


Sorteret Magasinpost kan sendes til modtagere i 
Danmark (ekskl. Færøerne og Grønland). 


1.2 Betingelser for at sende Sorteret Ma- 
gasinpost 


For at kunne sende Sorteret Magasinpost skal af- 
senderen have indgået en Kundeaftale herom med 
PostNord, og betingelserne i pkt. 3 samt følgende 
betingelser skal være opfyldt: 


1.2.1. Forsendelserne skal tydeligt have anført ti- 
tel eller anden entydig identifikation. 


1.2.2 Hver enkelt titel skal være tildelt et fast til- 
knyttet femcifret id-nummer, som skal 
fremgå af forsendelserne. 


1.2.3 Forsendelserne skal have et ensartet trykt 
indhold. 


1.2.4. Forsendelserne må ikke indeholde individu- 
elle meddelelser. Blade i abonnement må 
dog som en undtagelse indeholde et indbe- 
talingskort, som alene anvendes til dæk- 
ning af abonnements-betaling for bladet. 
Indbetalingskortet må udover modtagerens 
navn og adresse indeholde en beløbsangi- 
velse. 

1.2.5 Indholdet skal være papirbaseret. Ensartet 
indhold, der ikke er papirbaseret, kan dog 
vedlægges forsendelserne. 


1.2.6 Forsendelserne skal være uemballerede el- 
ler emballeret i folie, sådan som det nær- 
mere er beskrevet i pkt. 1.8. 


1.2.7 Forsendelserne skal sendes med PostNord 
til principielt de samme modtagere, idet en 
variation på mere end +/- 50 % ikke kan 
godkendes. 


1.2.8. Hvert nummer af et magasin skal være på 
mindst 4 sider med tekstindhold 


Forsendelserne skal udsendes med en fast årlig fre- 
kvens mindst 4 gange om året og mindst i 1.500 
stk. pr. gang, dog samlet mindst 30.000 stk. pr år. 


Mindre antal pr. udsendelse kan accepteres mod be- 
taling af prisen for det minimale antal forsendelser 
pr. udsendelse. 


” 


For tillægsydelsen ”Fravigelse fra årlig mængde 
gælder, at der kan ses bort fra ovenstående antals- 
krav på 30.000 stk. mod betaling af et tillæg. 


Tillægsydelsen ”Ekstra håndtering” kan anvendes 
efter aftale i tilfælde hvor afvigelser påfører Post- 
Nord ekstra omkostninger. Tillægsydelsen kan an- 
vendes flere gange på samme parti. 


Afsenderen skal aflevere en indleveringsoversigt 
over udsendelser af Sorteret Magasinpost i aftale- 
perioden. Ændringer i indleveringsoversigten skal 
varsles senest 10 hverdage før aftalt indleverings- 
dato. 


Hvis der er uoverensstemmelse mellem antallet af 
adresser, der er varslet i indleveringsoversigten, og 
antallet af adresser i Inputfilen (se pkt. 3.2 for en 
definition af udtrykket ”Inputfilen”), danner Inputfi- 
len grundlag for faktureringen af forsendelserne. 


1.3 Servicekrav og kvalitetsmål 


Servicekravet for Sorteret Magasinpost er, at for- 
sendelserne omdeles til modtageren senest 5 hver- 
dage efter indleveringen til PostNord. 


Målsætningen for opfyldelse af servicekravene er 95 
%. 


1.4 Fysiske mål 


Sorteret Magasinpost skal overholde følgende for- 
mater: 


. Maksimum: 33 x 23 x 2,0 cm inklusive embal- 
lage. 
. Minimum: 14 x 9 cm 


Hvis forsendelsen overskrider 33 x 23 cm inklusive 
emballage, skal den være skarpt falset, så den kor- 
teste side ikke overstiger 23 cm inklusive embal- 
lage. 


1.5 Vægt 


Sorteret Magasinpost må maksimalt veje 2 kg inklu- 
sive emballage. 


1.6 Indhold 


Sorteret Magasinpost skal indeholde ensartet papir- 
baseret trykt indhold. Andet ensartet indhold kan 
vedlægges det trykte indhold. 


Indstik må ikke gentagne gange veje mere end 
selve magasinet. 


1.7 Påtegning 


Sorteret Magasinpost skal være mærket ”Sorteret 
Magasinpost” eller ”Magasinpost SMP”. 


1.8 Emballage 


Forsendelserne skal være uemballerede eller embal- 
leret i folie eller lignende emballage, der tillader, at 
indholdet kontrolleres. 


Hvis der emballeres i dækkende emballage, som 
ikke muliggør, at indholdet kan kontrolleres, accep- 
terer afsender, at PostNord åbner disse forsendelser. 


Det er afsenderens ansvar, at Sorteret Magasinpost 
har den fornødne emballage eller forsvarligt kan 
sendes uden emballage, således at det sikres, at 
indholdet er tilstrækkeligt beskyttet ved sædvanlig 
posthåndtering, herunder maskinsortering, og at 
det endvidere forhindres, at forsendelsen volder 
skade på andre forsendelser, PostNord eller tredje- 
mand. 


1.9 Indlevering 


En afsender skal indlevere Sorteret Magasinpost på 
den brevterminal som fremgår af Kundeaftalen, 
medmindre der er indgået skriftlig aftale om afhent- 
ning. Ved indlevering skal forsendelserne være sor- 
teret og opdelt på den måde, som fremgår af Post- 
Nords til enhver tid gældende Vejledning til Maga- 
sinpost. 


Sorteret Magasinpost kan indleveres mandag-fre- 
dag senest kl. 16.00. 


Sorteret Magasinpost indleveres til PostNord i 
adresseret stand påtrykt sorteringsoplysningerne 
fra Outputfilen (se pkt. 3.2 for en definition af ud- 
trykket ”Outputfilen”). Forsendelserne skal være 
opdelt i henhold til PostNords til enhver tid gæl- 
dende Vejledning til Magasinpost samt opdelt efter 
omdelingsrækkefølge som beskrevet Retningslinjer 
for adressefiler til adressevask 


Før indleveringen af forsendelserne afleverer afsen- 
deren en elektronisk adressefil til PostNord. Post- 
Nord vasker adressefilen samt påfører de relevante 
sorteringsoplysninger, sorterer adresserne i filen og 
returnerer de vaskede adresser til afsenderen. 


PostNord forbeholder sig ret til at påsætte forsen- 
delser en label med stregkode eller produktionsop- 
lysninger. 


Desuden afleveres en udfyldt følgeseddel til maga- 
sinpost (B69), som findes på www.postnord.dk . 


Magasiner kan indleveres flettet og sorteret i gang- 
orden på tværs af titler, såfremt de indleveres i de 
af PostNord specificerede perioder, dog forudsat at 
der er mindst 1.500 styk af hver titel, at der indle- 
veres mindst 30.000 styk pr. gang, og at denne 

indleveringsform anvendes mindst 12 gange pr. år. 
Partierne opdeles af afsenderen i overensstemmelse 
med dækningsområdet for hver enkelt af PostNords 
brevterminaler, og indlevering af de opdelte partier 
skal derefter ske til hver enkelt af de brevterminaler, 
som de opdelte partier henhører under. Pakning fo- 
retages efter PostNords anvisninger. Se nærmere i 
kalenderen med indleveringsfrister på www.post- 
nord.dk. Vægtdata for hvert enkelt magasin leveres 
via adressefilen forud for indleveringen. 


1.10 Udlevering 


PostNord omdeler Sorteret Magasinpost overalt i 
Danmark på alle hverdage til den adresse, der står 
på forsendelsen. Postomdelingen kan være begræn- 
set, hvis der er tale om: 


" særlige afsides eller utilgængelige steder, der 
er beliggende i landdistrikter, eller 


" ø-samfund, hvortil der ikke er normal forbin- 
delse med færge eller båd. 


PostNord er berettiget til i særlige tilfælde, hvor for- 
holdene hos modtageren besværliggør omdeling, el- 
ler hvor omdeling er forbundet med fysisk eller psy- 
kisk risiko, at undlade omdeling af Sorteret Maga- 
sinpost, for eksempel på grund af løsgående bidske 
hunde på adressen, manglende snerydning/grus- 
ning, chikanøs eller i øvrigt krænkende/truende ad- 
færd. 


PostNord afleverer - medmindre andet er aftalt for 
eksempel for modtagere, der bor på kaserner, ho- 
teller, hospitaler, plejehjem, kollegier eller lignende 
- forsendelsen i modtagerens brevkasse, i modtage- 
rens brevindkast eller brevkasseanlægget på den 
adresse, der er anført på forsendelsen. 


Hvis modtageren ikke opfylder bestemmelserne om 
opstilling af brevkasser, brevkasseanlæg eller etab- 
lering af brevindkast, eller hvis adressatens navn 
ikke er anført i forbindelse med brevkassen, brev- 
kasseanlægget eller brevindkastet, kan PostNord 
undlade at omdele forsendelsen. Det samme gæl- 
der, hvis der ikke er givet adgang til brevkassean- 
lægget, eller hvis modtagerens brevkasse er fyldt 
helt op. 


Forsendelser, PostNord undlader at omdele, bliver 
normalt behandlet som uanbringelig Sorteret Maga- 
sinpost. PostNord kan dog vælge at forsøge at gen- 
udbringe forsendelsen, aflevere den til en voksen 
person på adressen eller lægge den til afhentning 
på et posthus. 


Forsendelser, som ikke lever op til betingelser og/el- 
ler definitioner i punkt 1.1 til 1.10, kan tilbageholdes 
af PostNord, indtil en aftale er indgået med afsender. 


Forsendelser, der på grund af størrelsen ikke kan af- 
leveres i modtagerens brevkasse/brevindkast eller i 
brevkasseanlæg, forsøger PostNord at aflevere di- 
rekte til modtageren. Hvis dette ikke er muligt, for- 
søger PostNord at aflevere forsendelsen til et vok- 
sent medlem af modtagerens husstand eller til mod- 
tagerens forretningspersonale, der befinder sig på 
adressen. Hvis dette ikke lykkes, afleverer Post- 
Nord, såfremt det er muligt, en postanmeldelse på 
adressen. Modtageren eller den, der har fuldmagt 
dertil, kan herefter afhente forsendelsen på posthu- 
set mod forevisning af den fornødne legitimation in- 
denfor den frist, der står på postanmeldelsen. 


Fristen for afhentning vil normalt være 14 dage. 


Hvis PostNord f.eks. på grund af varig adresseæn- 
dring eller uanbringelighed ikke kan aflevere forsen- 
delsen til modtageren, eller fristen på en eventuelt 
afleveret postanmeldelse er udløbet, returneres for- 
sendelsen ikke til afsenderen. Uanbringelig Sorteret 
Magasinpost destrueres af PostNord. 


Afsenderen modtager ikke oplysning om modtage- 
rens nye adresse ved varig adresseændring, der 
ikke er oplyst i forbindelse med adressevasken, jf. 

pkt. 3, eller oplysning om en Sorteret Magasinposts 
uanbringelighed. 


1.11 Adresseændring 


Hvis modtageren har meddelt adresseændring til 
PostNord, eftersendes forsendelsen gratis til den 
nye adresse i en periode, der normalt vil være 6 må- 
neder. 


Afsender har mulighed for forud for indlevering af 
forsendelserne at få foretaget adressevask af sin 
adressefil og dermed på forhånd få oplysning om de 
modtagere, der evt. har foretaget adresseændring, 
jf. pkt. 3. 


1.12 Frankering 
Sorteret Magasinpost skal frankeres med PP-påtryk. 


"PP-påtryk" kan downloades fra www.postnord.dk. 
PP-påtrykket placeres på forsendelsen efter de reg- 
ler, der er anført på www.postnord.dk, og forsendel- 
sen skal være forsynet med afsenders navn og 
adresse. 


1.13 Pris 


Oversigter med de til enhver tid gældende listepri- 
ser findes på www.postnord.dk. 


1.14 Erstatning 


PostNords erstatningsansvar for Sorteret Magasin- 
post er reguleret af postloven med tilhørende be- 
stemmelser, jf. lov nr. 1536 af 21. december 2010 
med senere ændringer. 


PostNord yder ikke erstatning for hverken forsin- 
kelse, bortkomst, herunder fejlaflevering, helt eller 
delvist tab af indhold, beskadigelse, manglende eller 
for tidlig omdeling af Sorteret Magasinpost, eller for 
destruktion af forsendelser i forbindelse med Post- 
Nords behandling af Sorteret Magasinpost. 


1.15 Klager 


Såfremt afsender eller modtager ønsker at klage 
over PostNords befordring af Sorteret Magasinpost, 
skal klagen indgives til PostNord, Kundelinjen. 


Klagen skal indgives inden 6 måneder efter forsen- 
delsens indlevering til befordring. 


PostNord behandler klagen inden 1 måned fra kla- 
gens modtagelse, medmindre der foreligger særlige 
forhold. 


Kundelinjens afgørelse kan indbringes for PostNords 
ankefunktion: 


Hedegaardsvej 88 

2300 København S 

Ankefunktionen yder i øvrigt klagevejledning. 
2.0 Sorteret Magasinpost Flatrate 


Sorteret Magasinpost Flatrate er omfattet af forret- 
ningsbetingelserne for Sorteret Magasinpost, jf. pkt. 
1.1 - 1.16 dog med følgende fravigelser og jf. pkt. 
3: 


2.1 Betingelser for at sende Sorteret Ma- 
gasinpost Flatrate 


Forsendelserne skal udsendes med en fast årlig fre- 
kvens mindst 8 gange om året og mindst i 3.000 
stk. pr. gang. 


Såfremt antallet af indleverede magasiner ikke 
stemmer overens med antallet af adresser i den va- 
skede adressefil, fakturerer PostNord efter antallet 
af adresser i filen. PostNord forbeholder sig retten 
til at få genindsendt adressefilen. 


PostNord tildeler den vaskede adressefil et vaskeID 
og Timestamp. Disse samt modtagernes 


postnord 


o. i 
abonnementsnummer skal fremga i adresseringen 
på magasinet. 


3.0 Adressevask 
3.1 Anvendelse af adressevask 


For at kunne sende Sorteret Magasinpost skal af- 
senderen have foretaget en adressevask som ne- 
denfor anført. 


3.2 Beskrivelse af adressevask 


Adressevasken matcher maskinelt afsenderens 
adressefil (Inputfilen) op mod PostNords Modtager- 
database og returnerer nye adresser på personer og 
virksomheder, for hvilke der er registreret en mid- 
lertidig eller vedvarende flytning, såvel til adresser 
indenlands som udenlands (Outputfilen). En midler- 
tidig eller en vedvarende flytning matches, så længe 
eftersendelsesperioden er ”aktiv” i PostNords eget 
produktionsapparat; det vil sige så længe, PostNord 
tilbyder eftersendelse af breve til den nye adresse. 


Såfremt der er registeret hemmelig flytning, det vil 
sige hemmelig ny adresse, returneres adressen 
uberørt. 


Endvidere returnerer adressevasken korrigerede 
adresser på de modtagere, hvor navne og adresse i 
det væsentlige stemmer overens med, hvad Post- 
Nord har registreret i Modtagerdatabasen, men hvor 
adressen dog er ukorrekt eller utilstrækkeligt regi- 
streret i Inputfilen som følge af stavefejl, slåfejl, 
manglende etageangivelse og lignende (korrektio- 
ner). 


Navne, herunder c/o-navne, returneres uændret 
som led i en adressevask. 


Modtagerdatabasen omfatter postmodtagere, som 
PostNord er forpligtet til at sikre postbefordring og 
opdateres for så vidt angår flytninger med oplysning 
om flytninger, som er anmeldt til PostNord. 


Adressevasken baserer sig på samme teknologi, 
som PostNord anvender ved sortering af breve. 
Denne teknologi er baseret på sandsynlighedsbe- 
regninger, der i enkelte tilfælde vil resultere i en for- 
kert adresse. PostNord er uden ansvar herfor. 


3.3 Afsenderens data 


Som forudsætning for PostNords ydelse skal Input- 
filen leveres som beskrevet i Kundeaftalen med til- 
hørende bilag, herunder PostNords retningslinjer for 
indsendelse af elektroniske adressefiler. 


Afsenderen er hurtigst muligt og senest inden ind- 
sendelse af adressefilen til PostNord forpligtet til at 
give meddelelse til PostNord, såfremt Inputfilen in- 
deholder data, som ikke må printes i forbindelse 
med PostNords eller eventuelle underleverandørers 
adressering af Sorteret Magasinpost. 


Det er afsenderens ansvar, at PostNord ikke modta- 
ger data i strid med gældende lovgivning, herunder 
Databeskyttelsesloven. Afsenderen er forpligtet til 
at holde PostNord skadesløs for eventuelle erstat- 
nings- og/eller bødekrav eller andre tab, som Post- 
Nord måtte blive pådraget som følge af afsenderens 
tilsidesættelse af ovenstående forpligtelse. 


PostNord forbeholder sig ret til at anmode afsende- 
ren om at indsende Inputfilen på ny, såfremt alle 
eller en del af de indeholdte data ikke opfylder kra- 
vene til Inputfil. 


De tidsfrister, der gælder for PostNords anvendelse 
af Inputfilen, begynder først at løbe fra det tids- 
punkt, PostNord har modtaget data, der opfylder 
disse krav. Forsinkelse med afsenderens indlevering 
af korrekt Inputfil vil tilsvarende medføre forsinkelse 
med PostNords udbringning af forsendelserne. 

3.4 Indsendelse af adressefilen 


Indsendelse af Inputfilen skal ske i overensstem- 
melse med de i den til enhver tid gældende kunde- 
håndbog anførte frister. 


3.5 Anvendelse af de vaskede adresser 


De vaskede data (Outputfilen) må udelukkende an- 
vendes til brug for forsendelser og af afsender selv. 


Anvendelse i strid hermed udgør en væsentlig mis- 
ligholdelse af Kundeaftalen. Afsenderen er herud- 
over forpligtet til at holde PostNord skadesløs for 
eventuelle erstatnings- og/eller bødekrav eller an- 
dre tab, som PostNord måtte blive pådraget som 
følge af afsenderens tilsidesættelse af ovenstående 
forpligtelse. 


Afsenderen erklærer ved sin underskrift på Kunde- 
aftalen at ville sikre, at ønsket om reklamebeskyt- 
telse respekteres for så vidt angår virksomheder, for 
hvilke der i Outputfilen med et ”X” er markeret re- 
klamebeskyttelse, at grunddata om sådanne virk- 
somheder ikke videregives eller offentliggøres, 
hverken samlet eller gruppevist, og at det ved even- 
tuel enkeltvis videregivelse til private klart fremgår, 
at virksomheden er beskyttet, jf. CVR-lovens 8 19. 


Ved sin underskrift på Kundeaftalen erklærer afsen- 
deren ligeledes at ville sikre, at ønsket om ikke at 
modtage uanmodede henvendelser respekteres for 
så vidt angår de personer, for hvilke der i Outputfilen 
med et "X" er markeret reklamebeskyttelse, jf. mar- 
kedsføringslovens § 10. 


Afsenderen er forpligtet til at opdatere sine kunde- 
data i overensstemmelse med oplysningerne i Out- 
putfilen. 


Afsenderen gøres opmærksom på, at hvis ikke de 
vaskede data anvendes i umiddelbar forlængelse af 
adressevasken, kan dette påvirke kvaliteten af den 
foretagne adressevask, idet mængden af returpost 
sandsynligvis vil stige. PostNord påtager sig ikke no- 
get ansvar herfor. 


3.6 Afsenderens modtagelse af de va- 
skede adresser 


Afsenderen modtager Outputfilen fra PostNord in- 
den for 24 timer efter indsendelse af Inputfilen. 


Såfremt afsender ikke har modtaget Outputfilen fra 
PostNord inden for 24 timer efter indsendelse af In- 
putfilen, er afsender forpligtet til snarest at gøre 
PostNord opmærksom på dette. Henvendelse skal 
ske til PostNords IT Service Desk. 


3.7 Datasikkerhed 


Afsenderen indestår for, at al elektronisk korrespon- 
dance, herunder e-mails, vedhæftede filer m.v., der 
tilsendes PostNord, er viruschecket for alle de på le- 
veringstidspunktet alment kendte vira, således at 
PostNord ikke modtager virusinficerede data. 


Forud for levering af Outputfilen til afsender sikrer 
PostNord så vidt muligt, at filen er fri for virus. Af- 
sender er dog forpligtet til at foretage et viruscheck 
inden anvendelse af filen. PostNord påtager sig intet 
ansvar for eventuel virusskade påført af uopdagede 
vira. 


3.8 Erstatning 


PostNord yder ikke erstatning for udførelse af adres- 
sevask eller håndtering af afsenderens data eller af 
de vaskede adresser. I de tilfælde hvor adressering 
skal foretages af PostNord, yder PostNord ligeledes 
ikke erstatning for fejlagtig adressering. 


4.0 Behandling af personoplysninger 


PostNord er dataansvarlig i forbindelse med leverin- 
gen af tjenesterne, fordi PostNord afgør, til hvilke 
formål og med hvilke hjælpemidler, der foretages 
behandling af … personoplysninger. PostNord 


København CVR nr. 26663903 


behandler personoplysninger for at kunne levere 
tjenesterne, for at kunne indsamle anonymiseret 
statistik, for at kunne udvikle og teste PostNords IT- 
systemer og for at kunne tilbyde yderligere tjene- 
ster, der er naturligt forbundet med leveringen i 
henhold til kundeaftalen. Kunden forpligter sig til at 
informere sine kunder om PostNords behandling af 
personoplysninger. Yderligere oplysninger findes på 
https://www.postnord.dk/personlige-oplysninger 


postnord 

